Z A P I S N I K
 8. sjednice Vijeća Mjesnog odbora Sloboština, održane dana 
14. prosinca 2021. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA:  Srećko Krivić, Darko Konjiković, Martina Hegedušić, Goran Ratković, Danica Juričić Spasović, Antonio Pavlečić, Josip Benko

NAZOČNI GRAĐANI: M.B.

Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću

Sjednica je započela u 19:20 h, jer je prije sjednice održano kratko predavanje od strane predstavnika Udruge za nezavisnu medijsku kulturu, na temu pokreta Zero Waste koji promovira konzumiranje održivih proizvoda koji ne stvaraju ili stvaraju vrlo malo otpada.

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

	Predsjednik konstatira da je na početku otvaranja Sjednice nazočno  7 članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora Sloboština. 


USVAJANJE ZAPISNIKA

	Bez rasprave, sa 7 glasova ˝ZA˝ Vijeće prihvaća tekst Zapisnika 7. sjednice održane 17. studenog 2021.godine. 


USVAJANJE DNEVNOG REDA

Predsjednik vijeća usmeno je obavijestio vijećnike da po naputku gradskog ureda za Mjesnu Samoupravu kod izglasavanja dnevnog reda sjednice, može se glasati samo ''ZA'' ili ''PROTIV'' , bez ''SUZDRŽANIH'' glasova.

Nastavno, vijećnik Antonio Pavlečić traži pismeno očitovanje predstavnika gradskog ureda za Mjesnu Samoupravu na tu temu, te se predsjednik vijeća obavezao da će sve vijećnike pismenim putem obavijestiti o istom kada dobije potvrdu ureda za GS-u. 

Vijećnik Antonijo Pavlečić je predložio uklanjanje 3. točke predloženog dnevnog reda ''Davanje mišljenja Mjesnog odbora Sloboština na prijedlog Podružnice „Čistoća“ – zeleni otoci – zaključak, donosi se'', jer nije pravovremeno dobio potrebne materijale za pripremu ove teme. Nakon toga prišlo se izglasavanju i njegov prijedlog je prihvaćen jednoglasno.

Nakon dopune dnevnog reda sa točkom 3. prema prijedlogu predsjednika vijeća Gorana Ratkovića, te točkom 4. prema prijedlogu vijećnika Antonija Pavlečića, Vijeće Mjesnog odbora sa 7 glasova „ZA“ i prihvaća dnevni red. 


D n e v n i     r e d

1. Rasprava o uklanjanju stupića na vatrogasnom putu na lokaciji Stjepana Gradića 1 – zaključak, donosi se

2. Rasprava o izmjeni Statuta Grada Zagreba, čl.38 istog Statuta – zaključak, donosi se

3. [bookmark: _Hlk88314215]Rasprava o privremenoj odgodi dežurstava za građane u MO Sloboština do daljnjega tj. do poboljšanja epidemiološke situacije uzrokovane pandemijom COVID-19 – zaključak, donosi se 

4. [bookmark: _Hlk90730951][bookmark: _Hlk88315846][bookmark: _Hlk88397982]Rasprava o dopuni Zaključka sa 7. sjednice VMO Sloboština donesenog 17.11.2021.g. , vezano za prijedlog i projekt građenja parkinga na lokaciji Bolšićeva 1-15., te o dopisu Gradskog Ureda za prostorno uređenje, izgradnju grada, graditeljstvo, komunalne poslove i promet, PREDMET: Izgradnja parkinga u ulici Mije Šiloboda Bolšića 1-15 – zaključak, donosi se

5. Pitanja, prijedlozi, obavijesti




















Ad.1. Prijedlog o uklanjanju stupića na vatrogasnom putu na lokaciji Stjepana Gradića 1 – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Martina Hegedušić, Josip Benko i Darko Konjiković

VMO Sloboština raspravljalo je o prijedlogu uklanjanja stupića na požarnom putu na navedenog lokaciji. Vijećnici su iznijeli svoja mišljenja i viđenja, te su se suglasili da postojeće stupiće treba ukloniti, jer onemogućavaju pristup vatrogasnim i ostalim vozilima hitnih službi.  

Nakon provedene rasprave, sa 5 glasova ''ZA'' i 2 ''SUZDRŽAN'' VMO Sloboština donosi:



Z A K LJ U Č A K

O uklanjanju stupića na vatrogasnom putu na lokaciji Stjepana Gradića 1 – zaključak, donosi se

1. Vijeće Mjesnog odbora Sloboština raspravljalo je o prijedlogu uklanjanja stupića na vatrogasnom putu na lokaciji Stjepana Gradića 1.

2. Vijeće Mjesnog odbora Sloboština nakon rasprave zaključilo je da trenutno postavljeni stupići nisu propisno postavljeni, jer se nalaze na vatrogasnom putu i vozila hitnih službi, koja bi trebala moći pristupiti, to ne mogu, zbog visine samih stupića. Vijeće Mjesnog odbora Sloboština donosi zaključak da predmetne stupiće treba ukloniti. Ukoliko bude potrebe, u budućnosti, postaviti na ulasku u požarni put, manje i šire stupiće, tako da vozila hitnih službi mogu nesmetano pristupiti, dok bi istovremeno prolaz osobnim automobilima bio spriječen.

3. Ovaj Zaključak dostavlja se Vijeću Gradske četvrti Novi Zagreb – istok.







Ad.2. Rasprava o izmjeni Statuta Grada Zagreba, čl.38 istog Statuta – zaključak, donosi se

Predsjednik VMO dao je riječ vijećniku Antoniju Pavlečiću, predlagatelju ove točke Dnevnog reda, da  usmeno informira vijećnike o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Martina Hegedušić i Darko Konjiković

[bookmark: _Hlk86096289]Nakon uvodne riječi vijećnika Antonija Pavlečića, povela se rasprava o trenutnoj poziciji MO kao tijela tj. jedinice mjesne samouprave, samom proračunu MO, slobodi odlučivanja, komunikaciji sa ostalim tijelima mjesne samouprave i podružnicama Zagrebačkog Holdinga.

Nakon provedene rasprave, VMO Sloboština  jednoglasno donosi:



Z A K LJ U Č A K

[bookmark: _Hlk90727914]O raspravi i izmjeni Statuta Grada Zagreba, čl.38 istog Statuta – zaključak, donosi se

1. Vijeće Mjesnog odbora Sloboština raspravljalo je o prijedlogu izmjene Statuta Grada Zagreba, čl.38 istog Statuta.

2. Vijeće Mjesnog odbora Sloboština nakon provedene rasprave je donijelo zaključak o pokretanju inicijative za promjenom Statuta grada Zagreba, čl. 38, kojom bi se povećale ovlasti VMO Sloboština, u odnosu na trenutne ovlasti koje ima. VMO Sloboština traži da promjena ide u smjeru da se VMO Sloboština omogući samostalnije, direktno odlučivanje o projektima i problemima vezanima za naselje Sloboština, da se pokrene inicijativa da proračun samog MO u budućnosti bude samostalna stavka u proračunu Grada Zagreba, te da se  MO Sloboština omogući transparentniji uvid u iznose javne nabave i direktna komunikaciji MO sa podružnicama ZG Holdinga kod rješavanja i izvedbe projekata u naselju Sloboština. VMO Sloboština smatra da bi sve navedeno u budućnosti pridonijelo efikasnijem i transparentnijem radu MO.

3. Ovaj Zaključak dostavlja se Vijeću Gradske četvrti Novi Zagreb – istok.






Ad. 3. Rasprava o privremenoj odgodi dežurstava za građane u MO Sloboština do daljnjega tj. do poboljšanja epidemiološke situacije uzrokovane pandemijom COVID-19– zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Antonio Pavlečić i Josip Benko

VMO Sloboština raspravljalo o privremenoj odgodi dežurstava za građane u prostorima MO Sloboština, radi trenutačne epidemiološke situacije i pomanjkanja interesa građana.

Nakon provedene rasprave, VMO Sloboština jednoglasno donosi:


Z A K LJ U Č A K

O raspravi privremenog obustavljanja dežurstava za građane u MO Sloboština– zaključak, donosi se

1. Vijeće Mjesnog odbora Sloboština raspravljalo je o prijedlogu privremenog obustavljanja dežurstava za građane u MO Sloboština.

2. Vijeće Mjesnog odbora Sloboština nakon rasprave donosi zaključak da se zbog trenutačne epidemiološke situacije, sigurnosti građana i pomanjkanja interesa građana, dežurstva za građane u zadanom terminu privremeno odgađaju do daljnjega, a najmanje do iduće sjednice u siječnju na kojoj će se ponovo raspravljati o navedenoj temi i mogućnostima ponovnog održavanja dežurstva za građane. Građani u tom periodu i dalje mogu kontaktirati VMO na službeni e-mail i telefonski broj MO Sloboština, te se mogu VMO obratiti pismenim putem ili se javiti samim vijećnicima.

3. Ovaj Zaključak dostavlja se Vijeću Gradske četvrti Novi Zagreb – istok.








Ad. 4. Rasprava o dopuni Zaključka sa 7. sjednice VMO Sloboština donesenog 17.11.2021.g. , vezano za prijedlog i projekt građenja parkinga na lokaciji Bolšićeva 1-15., te o dopisu Gradskog Ureda za prostorno uređenje, izgradnju grada, graditeljstvo, komunalne poslove i promet, PREDMET: Izgradnja parkinga u ulici Mije Šiloboda Bolšića 1-15 – zaključak, donosi se

Članovi Vijeća od Predsjednika usmeno su informirani o predmetu rasprave, a prije same sjednice su dobili i navedeni dopis od Gradskog Ureda za prostorno uređenje, izgradnju grada, graditeljstvo, komunalne poslove i promet.

U raspravi sudjeluju: Goran Ratković, Srećko Krivić, Darko Konjiković, Josip Benko, Martina Hegedušić, Danica Juričić Spasović, Antonio Pavlečić

Nakon uvodne riječi Predsjednika i prezentiranja samog predmeta, pokrenuta je rasprava, te što je sve potrebno učiniti da navedeni projekt krene u realizaciju. Zaključeno je da je potrebno promptno se očitovati na navedeni dopis, sa ciljem da se čim prije pokrene izrada projektne dokumentacije, a samim time i kompletni projekt, prijeko potreban za stanovnike Sloboštine.

Nakon provedene rasprave jednoglasno je usvojen:


 Z A K LJ U Č A K

Rasprava o dopuni Zaključka sa 7. sjednice VMO Sloboština donesenog 17.11.2021.g. , vezano za prijedlog i projekt građenja parkinga na lokaciji Bolšićeva 1-15., te o dopisu Gradskog Ureda za prostorno uređenje, izgradnju grada, graditeljstvo, komunalne poslove i promet, PREDMET: Izgradnja parkinga u ulici Mije Šiloboda Bolšića 1-15 – zaključak, donosi se

1. Vijeće Mjesnog odbora Sloboština raspravljalo je o dopuni Zaključka iz naslova i o dopisu Gradskog Ureda za prostorno uređenje, izgradnju grada, graditeljstvo, komunalne poslove i promet,  PREDMET: Izgradnja parkinga u ulici Mije Šiloboda Bolšića 1-15.

2. Vijeće Mjesnog odbora Sloboština nakon rasprave, a vezano za dopis  Gradskog Ureda za prostorno uređenje, izgradnju grada, graditeljstvo, komunalne poslove i promet,  PREDMET: Izgradnja parkinga u ulici Mije Šiloboda Bolšića 1-15.
 donosi zaključak (kao dopunu zaključka sa 7. sjednice VMO sloboštine održane 17.11.2021.g.) da se ovaj projekt uvrsti kao prioritet u Plan građenja za 2022.g., te se traži hitno stavljanje u proceduru izradu tehničke dokumentacije za proširenje parkinga na navedenoj lokaciji. Također, VMO Sloboština ovim zaključkom traži od Odsjeka za zelene površine žurno očitovanje na dopis Ureda za prostorno uređenje, izgradnju grada, graditeljstvo, komunalne poslove i promet ( KLASA: 350-05/18-008/113, URBROJ: 251-13-90/002-21-16, Zagreb, 24.11.2021. godine ), kako bi se sa ovim projektom što prije krenulo u daljnju proceduru i realizaciju. Također, prije izrade tehničke dokumentacije ovim zaključkomVMO Sloboština traži hitan sastanak nadležnog gradskog ureda, MO Sloboština i predstavnika stanara Bolšićeve 1-15, na kojem bi stanari Bolšićeve 1-15 prezentirali svoje viđenje rješenja ovog problema na koji čekaju zadnjih 20 godina.

3. Ovaj Zaključak dostavlja se Vijeću Gradske četvrti Novi Zagreb – istok
 

Ad. 5. Pitanja, prijedlozi, obavijesti

Predsjednik je zatražio očitovanje radnih tijela MO na teme koje su im zadane kao predmetne. Predsjednici radnih tijela očitovali su se u kojoj su fazi sa svojim radom, sa ciljem da se navedena tematika radnih grupa kvalitetno pokrije, te se ponude ideje i rješenja.

Vijećnica Martina Hegedušić iznijela je izvještaj vezan na temu gledanosti video zapisa naših sjednica, koje su vijećnici probno postavili na YouTube i podijelili sa građanima u Facebook grupi, te će se o toj tematici povesti još rasprava na budućim sjednicama.

Predsjednik VMO je predložio svi vijećnicima da razmisle i iznesu ideje za Dan Sloboštine, koji bi to točno datum bio, koja događanja bi se mogla organizirati, u kojem trajanju, pa će se o toj tematici razgovarati na budućim sjednicama VMO.

Vijećnik Josip Benko zamolio je vijećnika Darka Konjikovića, kao člana školskog vijeća OŠ Otok da prenese dojmove sa prve sjednice na kojoj je prisustvovao. Vijećnik Darko Konjiković prenio je ostalim vijećnicima informacije koje su vezane uz samu tematiku sjednice školskog vijeća, sa naglaskom što boljeg povezivanja VMO i OŠ Otok. 

Obzirom da više nije bilo pitanja i prijedloga predsjednik Vijeća zaključuje sjednicu u 20:37 sati.


KLASA: 026-02/21-002/2266
URBROJ: 251-06-11-905-21-2
Zagreb, 14. prosinac 2021.

Zapisnik sastavio:							
Darko Konjiković
Predsjednik 
Vijeća Mjesnog odbora
Sloboština
Goran Ratković
[bookmark: _GoBack]

